**Ministru kabineta rīkojuma projekta „Par Solvitas Zvidriņas pārcelšanu” sākotnējās ietekmes novērtējuma ziņojums (anotācija)**

|  |
| --- |
| 1. Tiesību akta projekta izstrādes nepieciešamība
 |
| 1. | Pamatojums  | Veselības ministrijas valsts sekretārs Rinalds Muciņš amatā apstiprināts 2010.gada 12.maijā. Viņa pilnvaras šajā amatā saskaņā ar Valsts civildienesta likuma 11.panta otro daļu izbeigsies 2015.gada 12.maijā. Pārmaiņu veikšanai veselības aprūpes sistēmā nepieciešams jauns skatījums, turklāt pārmaiņas plānojamas un veicamas nekavējoties, negaidot valsts sekretāra pilnvaru laika beigas un nemainot valsts sekretāru pārmaiņu procesa gaitā.Tā kā ir ierosināta Rinalda Muciņa pārcelšana citā amatā, Veselības ministrijas valsts sekretāra amata pēc attiecīga Ministru kabineta rīkojuma būs vakants.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets ir apņēmies īstenot Deklarācijā par Ministru kabineta iecerēto darbību nospraustos mērķus. Saeimas 2014.gada 5.novembra sēdē Ministru prezidente, pamatojot Deklarācijā minēto, uzsvēra, ka viens no būtiskākajiem risināmajiem jautājumiem jaunajai valdībai ir veselības aprūpes sistēmas pilnveidošana. Saskaņā ar Valsts pārvaldes iekārtas likuma 23.pantu valsts sekretārs ir ministrijas administratīvais vadītājs, kurš ir pakļauts ministram. Viņa kompetencē ir nodrošināt valdības izraudzītās rīcībpolitikas praktisku īstenošanu atbilstoši valsts interesēm, labas pārvaldības principam un piedāvājot arī jaunu skatījumu uz iespējamiem risinājumiem, lai pildītu šīs valdības apņemšanos.Solvita Zvidriņai ir ilggadēja pieredze valsts pārvaldes sistēmā. Karjeru valsts pārvaldē sākusi 1994.gadā Finanšu ministrijā, pēc tam strādājusi arī Valsts kasē. No 1998.gada viņa vadījusi Finanšu ministrijas Budžeta departamentu un no 2003.gada kļuvusi par Finanšu ministrijas valsts sekretāra vietnieci budžeta jautājumos. No 2006.gada Solvita Zvidriņa bija Kultūras ministrijas valsts sekretāre, bet no 2012.gada – Valsts reģionālās attīstības aģentūras direktore. Atbilstoši Ministru kabinets apstiprinātajai Valsts pārvaldes cilvēkresursu attīstības koncepcijai (Ministru kabineta 2013.gada 6. Februāra rīkojums Nr. 48) ir jāveicina valsts pārvaldē nodarbināto profesionālā izaugsme, kas balstīta uz līdzšinējiem nopelniem, tas ir, pieredzei valsts pārvaldē ir svarīga loma karjeras veidošanā. Lai nodrošinātu kompetences celšanu, jāveicina vadītāju mobilitāte.Viņai ir ilggadīga dažādu līmeņu vadītāja darba pieredze, kā arī attīstības redzējums, kas veidojies darbojoties valsts pārvaldē un vadot Kultūras ministriju. Solvitas Zvidriņas profesionālās kvalitātes, zināšanas un pieredze valsts pārvaldē vadošā amatā nodrošinātu efektīvu civildienesta uzdevumu izpildi Veselības ministrijas kompetencē esošajos jautājumos.Vides aizsardzības un reģionālās attīstības ministrija un pati Solvita Zvidriņa piekrīt rīkojuma projektā rosinātajai pārcelšanai.  |
| 3. | Projekta izstrādē iesaistītās institūcijas | Veselības ministrija, Vides aizsardzības un reģionālās attīstības ministrija |
| 4. | Cita informācija | Nav. |

Anotācijas II - VI sadaļa – projekts šīs jomas neskar.

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Veselības ministrija, Vides aizsardzības un reģionālās attīstības ministrija, Valsts reģionālās attīstības aģentūra |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Veselības ministrs G.Belēvičs

05.12.2014. 12:49

446

I.Štāle

67876005, Inga.Stale@vm.gov.lv